Mit-Tlieta li ġej, eluf ta’ telespettaturi ta’ TVM se jerġgħu jintasbu quddiem is-sett tat-televiżjoni tagħhom biex isegwu s-sensiela l-ġdida tad-dramm popolari ċ-Ċaqqufa. Din is-sensiela kisbet popolarità kbira tant li kienet l-aktar waħda segwita fuq it-televiżjoni. L-istorja issa hija ambjentata fuq fiż-żminijiet tal-lum fejn Rose hija omm ta’ tifel u għandha wkoll karriera ta’ suċċess. Waqt li Benna u Mario jgħixu flimkien, Salvu se narawh iħabbat wiċċu ma saram ġdid f’ħajtu. Angela se tidħol lura fix-xena waqt li Karla issa hi mara ferm akbar fl-età. L-istorja teħodna lura fil-passat, għas-Snin 40 fejn insiru nafu lil Karla fi tfulitha u anki l-familja tagħha. Fost l-atturi l-ġodda li se nkunu qed naraw fit-tieni staġun insibu lil Ġorġ Micallef, Ronald Briffa, Larissa Bonaci, Adrian Azzopardi, Pauline Fenech u Aidan Cauchi.